Általános indokolás

Sajókápolna Község Önkormányzat Képviselő-testülete a szociális ellátások helyi szabályairól szóló 4/2015. (II. 28.) önkormányzati rendelete (továbbiakban: Rendelet) a 8/A. §-ban állapította meg a Települési időskorúak támogatásának szabályait. A 8/A.§ (4) bekezdése tartalmazza a támogatás összegét, jelenleg -3.000,-Ft.

A települési időskorúak támogatásának az összegét a képviselő-testület emelni kívánja 5. 000,-Ft összegre, mely miatt szükséges módosítani a szociális ellátások helyi szabályairól szóló 4/2015. (II. 28.) önkormányzati rendeletét. Az emeléssel támogatni kívánja a 60. évet betöltött időskorúakat.

Részletes indokolás

1. § A Képviselő-testület a település időskorúak támogatás összegét 3.000,-Ft helyett 5. 000,-Ft-ban állapítja meg.

2. § Hatályba léptető rendelkezést tartalmaz.

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint: „A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]”

**A jogszabály társadalmi, gazdasági hatásai:** a rendelet módosítása esetén számottevő társadalmi, gazdasági hatás nem várható.

**A jogszabály költségvetési hatás:** a rendelet módosítása esetén a települési időskorúak támogatások előirányzata növekszik.

**A jogszabály környezeti és egészségi következményei:** A rendeletnek környezeti és egészségi következményei nincsenek.

**ac) A jogszabály adminisztratív terheket befolyásoló hatásai:** A rendelet adminisztratív terheket nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A rendelet módosítása a jelenlegi szabályozás cél-jogosultjai számára magasabb összegű időskorú támogatást biztosít. A rendeletmódosítás megalkotásának elmaradása esetén nem állapítható meg a magasabb települési időskorúak támogatás.

**c) A jogszabály alkalmazásához szükséges személyi, szervezeti, tárgyi és pénzügyi feltételek:**

A rendelet módosítás elfogadása esetén a rendelet alkalmazása a jelenlegihez képest többlet személyi, szervezeti, tárgyi feltételt nem igényel.